钦定古今图书集成/理学汇编/文学典/第060卷 > 段成式
## 钦定古今图书集成/理学汇编/文学典/第060卷 > 段成式

按《唐书段志元传》：“志元三世孙文昌。文昌子成式，字
柯古，推荫为校书郎，博学强记，多奇篇秘籍。侍父于
蜀，以畋猎自放，文昌遣吏自其意谏止。明日以雉兔
遍遗幕府人，为书，因所获俪前世事，无复用者，众大
惊，擢累尚书郎，为吉州刺史，终太常少卿。著《酉阳书》
数十篇。子安节，乾宁中为国子司业，善乐律，能自度”
曲云：

按《旧唐书段文昌传》：“文昌子成式，字柯古。以荫入官为秘书省校书郎。研精苦学，秘阁书籍，披阅皆遍。累
迁尚书郎。咸通初，出为江州刺史。解印，寓居襄阳，以
闲放自适。家多书史，用以自娱，尤深于佛书。所著《酉
阳杂俎》传于时。”

按《全唐诗话》：“成式字柯古，文昌之子。博学强记，多奇
篇秘籍。常于私第凿池，得片铁，命尺周量之，笑而不
言。寘之密室，时窥之，则有金书小字，报十二时也。其
博物类此。终太常少卿。”